Rano Kau
<s>Rano Kau je ugasli vulkan na Uskršnjem otoku visok 324 m.</s>

<s>Karakteristike</s>

<s>Rano Kau jedan je od tri glavna vulkanska konusa koji su stvorili taj mali udaljeni trokutasti komad kopna u Tihom oceanu.</s><s>Taj gotovo okrugli vulkan, nalazi se na krajnjem jugozapadu tog otoka nekoliko km od prijestolnice Hanga Roa.</s>

<s>Prve erupcije tog vulkana desile su se prije nekih 2,5 milijuna godina.</s><s>Kao rezultat tih erupcija pojavili su se drugi sekundarni konusi, kao što su Maunga Orito, Maunga Te Manavai i tri hridi u oceanu ispred vulkana.</s>

<s>Na sjevernoj strani, koja je okrenuta prema unutrašnjosti otoka, vulkan se spušta blagom padinom koja završava praktički na pisti Aerodroma Mataveri, tik ispred Hanga Roa.</s><s>Za razliku od tog južna strana koja je milenijima bila erodirana oceanskim valovima, pretvorena je u vrtoglave klifove koji dosežu visinu od 300 m.</s>

<s>U tom dijelu na kraterskom zidu postoji ogroman urez od 400 m znan kao Kari Kari, gdje se tok lave izlio u ocean.</s><s>Za pretpostaviti je da će se u budućnosti pod udarom valova urušiti i omogućiti moru da poplavi krater.</s>

<s>Nakupljanjem kišnice unutar velike kaldere kratera stvorilo se veliko jezero dijametra oko 1,5 km, čije se obale nalaze oko 200 m ispod gornjeg ruba kratera.</s><s>Ono je duboko do 10 m, a na plićim dijelovima obraslo trskom.</s>

<s>To jezero bilo je do prije nekoliko dekada najveći izvor pitke vode na otoku.</s>

<s>Izvori</s>

<s>Vanjske veze</s>

<s>Volcán Rano Kau</s>

<s>Vulkani u Čileu</s>

